RAKASTETTU KAIKESTA HUOLIMATTA - Birger Skoglund
Maa, maa, maa! Kuule Herran sana
Olet lämpimästi ja sydämellisesti tervetullut seuraamme.
Olemme nauttineet toinen toistemme hyvästä seurasta -
muutamien ohjelmien ajan.
Uskon, että se tulee jatkumaan.
Olen onnellinen, että minulla on mahdollisuus vierailla kodissasi -
ja tulla TV-kameran kautta asuntoosi -
kertomaan ihmeellisestä Jumalasta.
Tänään tahdon kuitenkin puhua koko Ruotsille.
Nimeni on Birger Skoglund.
Tahdon puhua koko rakkaalle isänmaalleni, Ruotsille.
Aloitan puheeni Raamatun lauseella.
Avatessani Raamattuni Jeremian kirjasta -
löydän sieltä voimakkaita sanoja.
Luvun 22 jakeessa 29 sanotaan: -
"Maa, maa, maa! Kuule Herran sana!"
Näen selvästi, että Jeremian puhuessa -
koko hänen sisimpänsä on kuin vuotava haava.
Koko hänen olemuksensa värisee halusta antaa -
omalle kansalleen sanoma elävältä Jumalalta.
Hän rakasti maataan ja kansaansa.
Hän kantoi sen hengellistä hätää ja köyhyyttä.
Hän oli Herran kasvojen edessä.
Tänään tunnen, että tahdon olla samanlaisessa tilanteessa.
Tahdon puhua omalle rakkaalle isänmaalleni, Ruotsille.
Aiheena on: "Maa, maa, maa! Kuule Herran sana!"
Eräs Ruotsin kristillisyyden suurimmista johtajista, -
pastori Lewi Pethrus, -
joka perusti maassamme helluntailiikkeen, kirjoitti: -
"Ruotsin kansa, sinun tulisi kiittää Jumalaa maasta, -
jonka hän sinulle antoi."
Rukoilkaamme armoa, että maa alkaisi kuuntelemaan jälleen.
Koen, että Pyhä Henki on viime vuosina -
antanut minulle omaa maatani koskevan sanoman.
Tuon sen esiin rakkaudella.
Jumala on antanut minulle rakkauden maatani ja kansaani kohtaan.
Se on läpikäynyt monia kohtalokkaita vaiheita.
Mutta se on saanut nauttia myös yli kaksisataavuotista rauhaa.
Ruotsi, sinun pelastuksesi päivä tulee -
sillä kadotetut täytyy voittaa.
Jonkin aikaa sitten olin valtavassa kokouksessa Kuopiossa Suomessa.
Keskelle suurta herätyskokousta tuli joukko nuoria, -
jotka sanoivat olevansa "ristiretkellä".
Se oli suurenmoinen kokemus.
Näin suuren nuorten joukon ja jokainen heistä kantoi ristiä.
Niissä oli henkilöiden nimiä, -
jotka olivat lyhyen ajan sisällä kuolleet -
huumeisiin, alkoholiin tai niiden haittavaikutuksiin.
Itkin kuin lapsi.
Näin sytytettyjä kynttilöitä ja noin neljäkymmentä mustaa ristiä.
Niissä oli ihmisten nimiä, jotka eivät olleet jaksaneet enää, -
vaan olivat tavalla tai toisella menehtyneet.
Oli koskettavaa kuulla Tuppurainen -nimisen miehen todistavan.
Hän kertoi, kuinka Jeesus oli muuttanut hänen elämänsä.
Ajatukseni kulkeutuivat kotimaahani.
Myös rauhaisassa Ruotsissa on julma vihollinen -
iskenyt kyntensä monen ihmisen elämään.
Vihollisella on vain yksi päämäärä.
Valitettavasti se on onnistunut liian hyvin -
varastamaan, tappamaan ja tuhoamaan.
Ruotsi, sinä tarvitset koko maata kattavan herätyksen, -
missä rakkauden Herra ja mestari, Jeesus Kristus saa -
eheyttää, pelastaa ja antaa anteeksi.
Raamatussa sanotaan, että jokainen, -
joka huutaa avukseen Herran nimeä, pelastuu.
Siionin vuorella ja Jerusalemissa on oleva pelastettujen joukko -
jäljelle jääneitten joukossa, joita Herra kutsuu.
Tälle maalle tulee pelastuksen päivä.
Silloin poikasi ja tyttäresi eivät enää menehdy.
Kenenkään isän tai äidin ei tarvitse enää murtua surusta -
tyttärensä tai poikansa tähden, jolle on käynyt huonosti.
Eräs nainen kirjoittaa minulle rukouskirjeessään: -
"Evankeliumin valo tunkeutui pimeyteeni -
ja hajotti synkät pilvet.
Nyt olen vihdoinkin löytänyt rauhan sekä Jumalan että ihmisten kanssa."
Raamattuni sanoo: -
"Hän on niinkuin huomenhohde -
auringon noustessa pilvettömänä aamuna, -
kun maa kirkkaassa valossa vihannoi sateen jälkeen."
Koetuksessa oleville tulee voiton päivä.
Pilvetön päivä.
Tiedän, että meidänkin maassamme -
monilla on syviä haavoja.
Monet kantavat jatkuvasti piinaavia muistoja.
Toiset eivät ymmärrä, miksi juuri he ovat epäonnistuneet.
Raamattu kertoo naisesta, joka tunsi epäonnistuneensa.
Hän oli lapseton.
Pappi Eeli tahtoi ajaa hänet pois temppelistä.
Hän luuli naisen olevan juovuksissa.
Mutta Hanna vastasi: "Olen murheen raskauttama vaimo.
Viiniä ja väkijuomaa en ole juonut.
Vuodatin sydämeni Herran eteen."
Toiset kokevat terveytensä horjuvan.
Monet ovat menettäneet rakkaansa aivan liian aikaisin.
Tiedän miltä sinusta tuntuu, Ruotsin kansalainen, -
joka olet kokenut monia suuria vaikeuksia.
Olen nimittäin itse läpikäynyt monia.
Kasvoin avioerokodissa.
Rakas isäni sanoi jäähyväiset vaimolleen ja lapsilleen.
Kesti monia vuosia ennenkuin näimme hänet jälleen.
Muistan äidin poskille valuneet kuumat kyyneleet.
Muistan, kuinka itse yritin löytää vastauksen -
toverieni kysyessä, milloin isäni tulisi kotiin.
Sanoin: "Hän tulee silloin tällöin."
Sydämessäni tiesin kuitenkin, ettei hän tulisi.
Muistan koetuksen ajan, -
kun äitini vietiin ambulanssilla Boråsin sairaalaan.
Hän kuolee siellä leikkauspöydällä.
Vanhempi sisareni tulee kotiin ja sanoo: "Äiti on kuollut."
Mutta on voitonkin päiviä.
Vaikka olisit kokenut monenlaisia vaikeuksia, -
tulee sinun kuitenkin tietää, -
Jumala tahtoo ilmestyä sinulle, Ruotsi.
Hän tahtoo eheyttää sinut ja antaa sinulle voiton.
Monet maamme kirkot ja seurakunnat -
tarvitsevat uutta.
Ne tarvitsevat päivää, joka muuttaa väsymyksen ja itseriittoisuuden -
antamiseksi ja lähimmäisten siunaamiseksi.
Ruotsi, Ruotsi, kuule Herran sana!
Sinulla on jo monta kertaa ollut mahdollisuus siihen.
Mainitsen monien joukossa yhden, -
joka on merkinnyt monille paljon.
Monta vuotta sitten Jumala käytti erästä miestä -
tuomaan uudistusta seurakuntiin.
Hänen nimensä oli Algot Nicklason.
Hänen työtoverinsa nimi oli Georg Johansson.
Algot Niklasson sai olla sytyttävä kipinä.
Hän palveli maatamme ja teki sen loistavalla tavalla.
Herätyksessä, joka silloin levisi, -
tulin itse henkilökohtaisesti kristityksi.
Mutta siitä on jo monia vuosia.
Haluaisin kehottaa teitä, rakkaat ruotsalaiset veljeni ja sisareni, -
jotka palvelette Herraa eri paikoissa ja asemissa.
Etsikäämme yhdessä Jumalaa voidaksemme uudistua.
Aikasi tulee, jolloin kaikki toimii Jumalan suunnitelmien mukaisesti.
Ruotsi, Ruotsin kansa -
tarvitsee elävän ja voimakkaan seurakunnan.
Heillä on oikeus vaatia meitä olemaan todistava seurakunta.
Tahdon kehottaa kaikkia niitä, joilla on pelko seuranaan.
Olkaa rohkeita!
Kehotan sinua, joka haluat olla poliittisesti oikeassa.
Anna tämän kirjan -
ohjata sinua, ei poliitikkojen mielipiteiden.
Vetoan sinuun, joka olet valinnut uskonnollisuuden.
Valitse Jeesus!
Valitse Jumalan sana ja lupaukset.
Julista Jeesusta ja häntä ristiinnaulittuna.
Anna ihmisten kuulla verestä, joka puhdistaa.
Älä ota pois ristiä, vaan vahvista sen sanomaa.
Älä häpeä evankeliumia Jeesuksesta.
Se on Ruotsin pelastus.
Jeesus sanoi opetuslapsi Pietarille: -
"Ja minä sanon sinulle: sinä olet Pietari, -
ja tälle kalliolle minä rakennan seurakuntani, -
ja tuonelan portit eivät sitä koskaan voita."
"Maa, maa, maa. Kuule Herran sana!"
Ruotsi, katso päiväsi tulee.
Tahdon lukea sinulle valtavan lupauksen -
tämänpäiväisen julistukseni lopuksi.
Se kertoo Jumalan tahdosta siunata myös Ruotsia.
"Katso, päivät tulevat, sanoo Herra, Herra, -
jolloin minä lähetän nälän maahan: -
ei leivän nälkää enkä veden janoa, -
vaan Herran sanojen kuulemisen nälän."
Ruotsi, päiväsi tulee, -
jolloin kaupungit, kunnat, kylät -
ja maaseutu ovat Jumalan Hengen vaikutuksen alla.
Tiedän, että kuuntelet juuri nyt -
ja että Jumala voi avata sydämesi.
Ruotsi, sinun kaunis sinikeltainen lippusi -
on liehuva tulevina päivinä.
Palava keltainen on kuin pyhitetyn kansan tuli.
Lisäksi toivon sininen väri, joka muodostaa ristin.
Se on Kristuksen risti, ainoa toivomme.
Se risti oli Ruotsin pelastus.
Se tulee myös olemaan Ruotsin pelastus.
Jonkin aikaa sitten valmistelin saarnaa -
Trosgnistanin lähetyksen suurta konferenssia varten.
Paastosin ja rukoilin monta päivää Jumalan edessä.
Rukoilin monta kuukautta: "Jumala, anna minulle sanoma."
Yhtäkkiä istuessani kirjoituspöytäni ääressä -
selaillessani Raamattuani ja etsiessäni sanomaa -
minulle annetaan näky.
Näin hämähäkinverkon.
Hämähäkinverkko voi olla kaunis kimaltaessaan auringonpaisteessa,-
kun vesipisarat näyttävät kristallihelmiltä.
Mutta tämä hämähäkinverkko ei ollut kaunis.
Se oli täynnä kuolleita eläimiä, ei ainoastaan kärpäsiä -
vaan myös kuolleita perhosia.
Näin keltaisen sitruunaperhosen -
ja värikkään neitoperhosen.
Mutta niissä ei ollut elämää. Ne olivat kuolleita.
Elämä oli imetty niistä pois.
Kuulen äänen sanovan: -
"Tällaiselta näyttää suuri osa kansastani -
tässä maassa."
Aloin itkeä katkerasti.
Sanoin Herralle: Miten käy sille lupaukselle, -
jonka jordanialainen mies profetoi selvällä ruotsinkielellä: -
"Herra tulee sytyttämään tulen, -
joka palaa etelästä pohjoiseen -
ja lännestä itään asti." Miten sille asialle käy?
Kuulen Herran äänen: "Näytän sinulle jotain."
Tunnen fyysisesti, -
miten valtava tuuli alkaa puhaltaa, -
niin että hämähäkinverkko irtoaa ja putoaa maahan.
Hämähäkki, joka yrittää pitää kiinni verkostaan ja uhreistaan -
lentää tuulen mukana pois.
Katson hämmästyneenä lattialle. Katson hämähäkinverkkoa.
Sanoin Herralle, että eläimet olivat yhä kuolleita.
"Vaikka tuulesi on puhaltanut, ei silti ole elämää."
Mutta Herra sanoi: "Ei siinä vielä kaikki."
Näin tulva-aallon vyöryvän esiin.
Ymmärsin, että se oli Pyhän Hengen valtava tuuli.
Ajattelin, että nyt Jumala huuhtoo kaiken pois.
Hän on kääntynyt meistä pois.
Mutta vesimassojen kadottua -
Jumala nostaa sitruunaperhosen ja neitoperhosen.
Sydämeni iloitsee ja Herran ääni sanoo: -
"Tämän tahdon tehdä tässä maassa, -
jos kansani nöyrtyy edessäni."
En ole suuri profeetta.
Olen vaatimaton Herran palvelija, joka olen nähnyt tämän.
Tunnen valtavaa tarvetta sanoa: -
Ruotsi, Ruotsi, Ruotsi.
Maa, maa, maa. Kuule Herran sana!
Sanon sinulle rakas Jumalan lapsi, mihin kuulunetkin: -
Etsi Jeesusta uudelleen!
Et voi koskaan itse pelastaa itseäsi.
Älä etsi inhimillisiä menetelmiä, vaan polvistu Herran eteen -
ja etsi uudistusta.
Ruotsi on hukkumassa syntiin ja saastaan, -
huumeisiin, väärinkäyttöön -
rikkinäisiin avioliittoihin, vääriin suhteisiin.
Olemme tehneet epäpuhtaan puhtaaksi, likaisen valkoiseksi.
Voi niitä, jotka uskaltavat sanoa: "Elä kuten haluat.
Tulkitse Raamattua miten haluat. Tee mitä haluat."
Ne ovat vain kuolleita perhosia vihollisen verkossa.
Pyhä Henki tahtoo puhaltaa Ruotsin ylle.
Ja tulemme kokemaan uuden voiton ja herätyksen ajan.
Ymmärrätkö mitä sanon?
Tahdon puhua mahdollisimman nöyrästi.
En ole toisia parempi.
Tahdon tehdä samoin kuin Jeremia, Jesaja ja muut profeetat.
Tahdon kantaa kansani hädän Jumalan eteen.
Etsikäämme yhdessä Herraa.
Ruotsi, tulee aika, kun Jumala taas uudistaa sinut.
Sanon vielä: Rakas uskonsisareni ja veljeni, etsi Jumalaa.
Etsi Jeesusta. Etsi Pyhää Henkeä.
Älä mukaudu maailman mukaan.
Älä mene mukaan poliitikkojen tai uskonnollisten ihmisten aikeisiin.
Kuuntele tätä kirjaa: "Maa, maa, maa. Kuule Herran sana."
Herra, anna Hengen herätys Ruotsille.
Lähetä virtoja taivaallisesta maailmasta.
Anna seurakuntasi nousta tuhkasta.
Anna kansasi nousta masennuksesta ja tulla rohkeiksi.
Nostakaamme jälleen ristin lippu -
ja evankeliumin voitto uuteen asemaan maassamme.
Kiitän Jeesuksen nimessä, että Ruotsin tilanne muuttuu.
Kuule Herran sana. Aamen.
Suomennos: Kirsti Eastwood